Τίτλος: ***«*Επιχειρηματικότητα, μισθωτή απασχόληση και αγορά εργασίας*»***

*Νάζος Αθανάσιος*

Οικονομικός Σύμβουλος του Τεχνοβλαστού (spinoff) του Πανεπιστημίου Δυτικής Μακεδονίας (ΠΔΜ) INNORA,

Υποψήφιος Διδάκτορας του τμήματος Οργάνωσης και Διοίκησης ΠΔΜ

**Τρίτη 5 Μαρτίου 2024 και ώρα 11.00 πμ**

**Αμφιθέατρο τμήματος Ηλεκτρολόγων Μηχανικών και Μηχανικών Υπολογιστών της Πολυτεχνικής σχολής,**

**Πανεπιστήμιο Δυτικής Μακεδονίας, Πολυτεχνική Σχολή, Κοζάνη, ΖΕΠ**

**Περίληψη Παρουσίασης:**

Στόχος της συγκεκριμένης δράσης είναι να ενημερωθούν οι φοιτητές, τι θα αντιμετωπίσουν σε ό,τι αφορά στην απασχόληση με εξαρτημένη σχέση εργασίας (μισθωτοί) ή στη δημιουργία μιας επιχείρησης.

Στην παρουσίαση, θα πραγματοποιηθεί μια εκτενής αναφορά για τη δημιουργία επιχείρησης (ατομικής ή νομικού προσώπου), ανάλυση του ισχύοντος φορολογικού πλαισίου, των προγραμμάτων επιδότησης αλλά και τις υποχρεώσεις που απορρέουν από έναν νέο επιχειρηματία τόσο προς το κράτος όσο και προς την εύρυθμη λειτουργία της οικονομικής του δραστηριότητας.

Επιπρόσθετα, οι συμμετέχοντες θα ενημερωθούν για διάφορα τεχνολογικά εργαλεία που θα τους βοηθήσουν στη διαχείριση της επιχείρησης τους, τους τρόπους με τους οποίους θα πρέπει να διαχειριστούν το προσωπικό που θα απασχολούν, καθώς και το κόστος λειτουργίας.

Τέλος, θα πραγματοποιηθεί και μία μικρή ενημέρωση για όσους απασχοληθούν με σύμβαση εξαρτημένης σχέσης εργασίας (έμμισθοι υπάλληλοι). Πιο αναλυτικά, ποια είναι τα μισθολογικά κριτήρια, τα χρονικά όρια εργασίας, ποιες οι υποχρεώσεις των εργοδοτών έναντι των εργαζομένων και το αντίστροφο.

**Βιογραφικό:**

Ο Αθανάσιος Νάζος είναι Οικονομολόγος, Εξειδικευμένος στην Ανάπτυξη Ανθρώπινου Δυναμικού, κάτοχος μεταπτυχιακού διπλώματος στην Ελεγκτική Λογιστική και Υποψήφιος Διδάκτωρ του Τμήματος Οργάνωσης και Διοίκησης Επιχειρήσεων στο Πανεπιστήμιο Δυτικής Μακεδονίας. Διατηρεί από το 2014 λογιστικό γραφείο που ασχολείται με τη Λογιστική Επίβλεψη, Οργάνωση Εταιρειών και Διαχείριση Μισθοδοσίας και Ανθρώπινου Δυναμικού. Είναι πιστοποιημένος εισηγητής στο μητρώο εισηγητών του Οικονομικού Επιμελητηρίου Ελλάδος σε θέματα εργασιακής και ασφαλιστικής νομοθεσίας. Παράλληλα, έχει παρακολουθήσει τις ακόλουθες επιμορφώσεις: HR Digital Analytics, University of Northampton, Ιnternational Financial Reporting Standards, Association of International Accountants και Human Resource Development, ΕΚΠΑ. Είναι επίσης Οικονομικός Σύμβουλος του Τεχνοβλαστού (spinoff) του Πανεπιστημίου Δυτικής Μακεδονίας INNORA ([www.innora.net](http://www.innora.net))